b'\n_START_ARTICLE_\nPirmo rango armijos komisaras\n_START_PARAGRAPH_\nPirmo rango armijos komisaras (rus. \xd0\x90\xd1\x80\xd0\xbc\xd0\xb5\xd0\xb9\xd1\x81\xd0\xba\xd0\xb8\xd0\xb9 \xd0\xba\xd0\xbe\xd0\xbc\xd0\xb8\xd1\x81\xd1\x81\xd0\xb0\xd1\x80 1-\xd0\xb3\xd0\xbe \xd1\x80\xd0\xb0\xd0\xbd\xd0\xb3\xd0\xb0)\xc2\xa0\xe2\x80\x93 politini\xc5\xb3 darbuotoj\xc5\xb3 (komisar\xc5\xb3) karinis laipsnis Raudonojoje armijoje 1935\xe2\x80\x931943\xc2\xa0m., atitik\xc4\x99s karin\xc4\xaf laipsn\xc4\xaf pirmo rango komandarmas (v\xc4\x97liau\xc2\xa0\xe2\x80\x93 armijos generolas). Laipsnis \xc4\xafvestas kartu su kitais asmeniniais kariniais laipsniais 1935\xc2\xa0m. rugs\xc4\x97jo 22 d. TSRS CVK ir TSRS LKT nutarimu. Auk\xc5\xa1tesnis laipsnis\xc2\xa0\xe2\x80\x93 generalinis armijos komisaras (atitiko laipsn\xc4\xaf Taryb\xc5\xb3 S\xc4\x85jungos mar\xc5\xa1alas, \xc5\xbeemesnis laipsnis\xc2\xa0\xe2\x80\x93 antro rango armijos komisaras (atitiko laipsn\xc4\xaf generolas pulkininkas)_NEWLINE_Pirmo rango armijos komisaro skiriamieji \xc5\xbeenklai\xc2\xa0\xe2\x80\x93 apykakliniuose antsiuvuose po keturis rombus ir penkiakamp\xc4\x99 \xc5\xbevaig\xc5\xbed\xc4\x99. Antsiuvai apvesti juodu apvadu (kaip visi politiniai darbuotojai), o ne auksaspalviu (kaip rikiuot\xc4\x97s vadai). Bendras vis\xc5\xb3 politini\xc5\xb3 darbuotoj\xc5\xb3 \xc5\xbeenklas\xc2\xa0\xe2\x80\x93 prisi\xc5\xabta raudona penkiakamp\xc4\x97 \xc5\xbevaig\xc5\xbed\xc4\x97 su pjautuvu ir k\xc5\xabju ant abiej\xc5\xb3 rankovi\xc5\xb3 vir\xc5\xa1 rankogali\xc5\xb3. 1941\xc2\xa0m. rugpj\xc5\xab\xc4\x8dio 1 d. buvo nurodyta \xc5\xa1iuos \xc5\xbevaig\xc5\xbed\xc4\x97s pavidalo antsiuvus nebene\xc5\xa1ioti._NEWLINE_1942\xc2\xa0m. spalio 9 d. VGK nutarimu karini\xc5\xb3 komisar\xc5\xb3 institutas buvo panaikintas. Visi komisarai gavo armijos ar laivyno laipsnius, da\xc5\xbeniausiai viena pakopa \xc5\xbeemesnius. Vienintelis tuo metu pirmo rango armijos komisaras buvo laikomas lygiu pirmo rango komandarmui, bet peratestuotas gavo \xc5\xbeemesn\xc4\xaf generolo pulkininko laipsn\xc4\xaf.'